stanford-oval/wikipedia huggingface dataset:
Järvenpään lukio
Rakennus > Areena

Keskellä lukiota on suuri ja avoin kolmen kerroksen korkuinen tila, jossa on ruokala ja esiintymislava. Alimman kerroksen areena-alueen voi muuttaa käytön mukaan ruokalaksi tai ”katsomoksi”, jossa voi seurata Areenalla järjestettäviä tapahtumia. Alue on ylöspäin avoin aina kolmanteen kerrokseen asti ja ylimpänä on suuret ikkunat. Areenan ympärillä toisessa ja kolmannessa kerroksessa on oppilaiden käytössä olevia tietokoneita, pöytäryhmiä ja sohvia välituntien viettämiseen. Koulussa toimii oppilaiden ja henkilökunnan tarpeita palveleva kirjasto, jossa on mahdollisuus tiedonhakuun tai kirjojen ja lehtien lainaamiseen. Kirjastossa on myös mahdollisuus tablet-tietokoneiden pikalainaukseen ja rentoutumismahdollisuus Fat-Boy-säkkituoleilla.
Kansainvälisyys > Projektit

Järvenpään lukio on tunnettu laajasta kansainvälisten projektien tarjonnastaan. Lukuvuonna 2012–2013 oppilaille tarjottiin projektimatkoja Kiinaan, Yhdysvaltoihin, Italiaan, Saksaan, Sveitsiin, Venäjälle ja Ruotsiin. Lisäksi lukio osallistui Comenius-projektiin espanjalaisen koulun kanssa, jonka johdosta koululle saatiin espanjalainen vaihto-opettaja talvikuukausien ajaksi. Myös ystävyyskoulusta Kiinasta saapui opettaja kahdeksi viikoksi Suomeen.
Kansainvälisyys > Vaihto-oppilaat

Koulun suuren koon takia joka vuosi pystytään ottamaan noin kymmenkunta vaihto-oppilasta. Lukuvuonna 2012–2013 koulussa oli yhteensä kymmenen vaihto-oppilasta Japanista, Australiasta, Unkarista, Saksasta, Italiasta ja Paraguaysta. Lukuvuonna 2013–2014 Järvenpään lukion oppilaista 20 oli suorittamassa vaihto-oppilasvuotta maailmalla. Useimmilla kohteena on Yhdysvallat, mutta poikkeuksina myös Etelä-Afrikka ja muutama opiskelija Saksassa ja Ranskassa.
Merkittäviä tapahtumia ja vierailijoita

Lukio on asemansa ja kokonsa vuoksi kerännyt suuren määrän merkittäviä vierailijoita ja saanut huomiota myös joukkotiedotusvälineissä. Lukiolla vierailee säännöllisesti merkittäviä poliitikkoja ja muita vierailijoita oppilaiden ja opettajien kutsumina.
Merkittäviä tapahtumia ja vierailijoita > 2014–2015

Ulkoministeri Erkki Tuomioja vastaili oppilaiden kysymyksiin ulkopolitiikasta
Merkittäviä tapahtumia ja vierailijoita > 2013–2014

Uuden rakennuksen 10-vuotisjuhla
Työministeri Lauri Ihalainen
EU-vaalipaneeli, vieraina mm. Antti Kaikkonen ja Kaisa Penny
Merkittäviä tapahtumia ja vierailijoita > 2012–2013

Ulkomaankauppa- ja eurooppaministeri Alexander Stubb
Opetusministeri Jukka Gustafsson
Opiskelijoiden suunnittelema "Velkakatto-projekti" yhteistyössä Helsingin Sanomain ja Nelonen Media kanssa.
Valtiovarainministeri Jutta Urpilainen
Merkittäviä tapahtumia ja vierailijoita > 2011–2012

Pitkäaikainen rehtori Atso Taipale jäi eläkkeelle. Uudeksi rehtoriksi Marja-Liisa Lehtiniemi.
Ulkomaankauppa- ja eurooppaministeri Alexander Stubb
Kuntaministeri Henna Virkkunen
Järvenpään lukio valittiin vuoden 2011 LUMA-kouluksi ammatillisten oppilaitosten ja lukioiden sarjassa.
Ylen televisioima presidentinvaalitentti 12.1.2012
Yhteiskuntaopin kurssin organisoima projekti. Lähetys oli viimeinen yhteinen televisioitu presidentinvaalitentti ennen vaaleja.
Merkittäviä tapahtumia ja vierailijoita > 2009–2010

Presidentti Tarja Halonen
Ulkoministeri Alexander Stubb
Merkittäviä tapahtumia ja vierailijoita > 2008–2009

Valtiovarainministeri Jyrki Katainen
Pääministeri Matti Vanhanen
Aiheesta muualla

Lukion kotisivut
Järvenpään yhteiskoulun ja lukion seniorit ry
Doris Miller

| Doris Miller |
| --- | --- |

Henkilötiedot
Muut nimet:  Dorie
Syntynyt: 12. lokakuuta 1919 Waco, Texas
Kuollut: 24. marraskuuta 1943 (24 vuotta) USS Liscome Bay, Tyyni valtameri
Sotilashenkilö
Palvelusmaa(t):   Yhdysvallat
Palvelusvuodet:  1939–1943
Taistelut ja sodat:  Toinen maailmansota Tyynenmeren sota
Kunniamerkit:   Navy Cross  Purple Heart
Aiheesta muualla
www.dorismiller.com
Doris Miller (12. lokakuuta 1919 Waco, Texas – 24. marraskuuta 1943 Tyyni valtameri Makin-atollin edustalla) oli yhdysvaltalainen sotilas, joka palveli Yhdysvaltain laivastossa toisen maailmansodan aikana. Pearl Harborin iskun aikana messipoikana toiminut Miller tarttui itse ilmatorjuntakonekivääriin, vaikkei hänelle ollut annettu sopivaa koulutusta. Lisäksi hän kantoi haavoittuneita sotilaita turvaan. Laivasto palkitsi Millerin Navy Crossilla toukokuussa 1942.
Miller oli ensimmäinen Navy Crossilla palkittu afroamerikkalainen sotilas. Hän kuoli marraskuussa 1943 Makinin taistelun aikana, jolloin USS Liscome Bay -saattuetukialus joutui japanilaisten hyökkäyksen kohteeksi.
Knox-luokan fregatti USS Miller nimettiin Millerin mukaan. Yhdysvaltain laivasto ilmoitti tammikuussa 2020 nimeävänsä neljännen Gerald R. Ford -luokan lentotukialuksen USS Doris Milleriksi. Milleristä tulee ensimmäinen afroamerikkalainen, jota on kunnioitettu lentotukialuksella.
Aiheesta muualla

Kuvia tai muita tiedostoja aiheesta Doris Miller Wikimedia Commonsissa
Ebba Bielke

Ebba Bielke (1570–1618) oli ruotsalainen aatelinen, joka tuomittiin petoksesta kuningas Kaarle IX vastaan.
Hän oli Hogenskild Bielken ja Anna Sturen tytär. Hän avioitui vuonna 1598 setänsä langon, kuningatar Gunilla Bielken veljen Axel Bielken (k. 1597) kanssa, joka oli Tukholman linnan käskynhaltija ja Itä-Götanmaan laamanni.
Ebba Bielke oli kirjeenvaihdossa isänsä kanssa, joka oli vangittuna vuodesta 1599 Sigismundin tukijana. Isä antoi hänelle tehtäväksi pitää hänet ajan tasalla Sigismundin seuraajien laatimista juonista Kaarle IX vastaan ja kerätä todisteita ristiriitaisuuksista Kaarlen ja neuvoston välillä. Heidän kirjeenvaihtonsa esitettiin myöhemmin osana isää vastaan esitettyjä todisteita. Hänet teloitettiin Tukholmassa tuestaan Sigismundille kuningas Kaarle IX vastaan vuonna 1605. Ebba Bielke tuomittiin vankeuteen osasyyllisenä isänsä rikoksesta ja hänen omaisuutensa takavarikointiin.
Dilated Peoples

| Dilated Peoples |
| --- | --- |

Tiedot
Toiminnassa:  1992–
Kotipaikka:   Yhdysvallat, Kalifornia
Laulukieli:  englanti
Jäsenet:  DJ Babu, DJ   Evidence, MC   Rakaa Irisciense, MC  
Levy-yhtiö:  ABB Records, -1999   Capitol Records, 2000-2006  
Infobox OKNimi-testi OK: 
Dilated Peoples on kalifornialainen hip hop -ryhmä. Yhtye saavutti suuren suosion underground hip hop -yhteisön keskuudessa, mutta sai myös pientä näkyvyyttä valtavirrassa ”This Way” kappaleellaan, jossa oli mukana myös Kanye West. Yhtye pääsi Britannian singlelistan Top 40:een kahdella kappaleella, ”This Way”  ja ”Worst Comes To Worst”. Yhtyeen jäsenet ovat DJ Babu (tuottaja ja DJ), Evidence (MC) ja Rakaa Iriscience (MC).
Historia

DJ Babu, Evidence ja Rakaa perustivat yhtyeen vuonna 1992. Vuonna 1995 yhtye äänitti albumin nimeltä Imagery, Battle Hymns & Political Poetry, jota ei koskaan julkaistu. Albumista on kuitenkin myöhemmin levinnyt piraattikopioita.
Levy-yhtiö ABB Records julkaisi yhtyeen ensimmäiset singlet Third Degree vuonna 1997 ja Work the Angels vuonna 1998. Sen jälkeen yhtye teki julkaisusopimuksen Capitol Recordsin kanssa ja julkaisi vuonna 2000 ensimmäisen kokopitkän albuminsa The Platform.
Yhtyeen toinen albumi Expansion Team julkaistiin vuonna 2001 ja sen tuotti The Alchemist. Kappaleessa Worst Comes To Worst yhtye käytti hyödykseen lauluraitaa Mobb Deepin kappaleesta Survival of the Fittest ja musiikkiraitaa William Bellin kappaleesta I Forgot to be Your Lover. Albumi sijoittui kahdeksanneksi Billboardin Top R&B/HipHop Album Chart -listalla ja 36:nneksi Billboard 200 -listalla.
Yhtyeen vuonna 2004 julkaistu kolmas albumi, Neighborhood Watch sijoittui 55. Billboard 200 -listalle myytyään 143 000 kopiota Yhdysvalloissa. Se sisälsi myös bonuskappaleen This Way, jossa oli mukana tuottajana toiminut Kanye West. Albumin kappale Who´s Who? sijoittui myös 35:nneksi UK Singles Chart -listalla.
Neljäs albumi 20/20 julkaistiin vuonna 2006. Sen jälkeen yhtye jätti Capitol Recordsin päättäen neljä albumia kestäneen yhteistyön. Yhtye teki myös yhteistyötä underground hip hop -ryhmän Global Warningin kanssa.
Muuta

Single "Back Again" oli pelin Fight Night: Round 3 soundtrackilla. Se on kolmas EA:n peleistä, jolla esiintyy yhtyeen kappale. "Back Again" oli myös MLB 06: The Show'n soundtrackilla. Neighborhood Watchin kappale, "Who´s Who?", oli myös Need for Speed: Underground ja SSX 3 -pelien soundtrackeissa.
Diskografia

The Platform (2000)
Expansion Team (2001)
Neighborhood Watch (2004)
20/20 (2006)
Directors Of Photography (2014)
Dirk Bogarde

Bogarde ja Jane Birkin Cannesissa vuonna 1990.
Dirk Bogarde (28. maaliskuuta 1921 Lontoo – 8. toukokuuta 1999 Lontoo) oli englantilainen näyttelijä ja kirjailija. Kasteessa nimen Derek Jules Gaspard Ulric Niven van den Bogaerde saaneesta Bogardesta tuli kolmilapsisen perheen kuuluisin jäsen. Bogarden puoliksi hollantilainen isä työskenteli sanomalehdessä ja äiti näyttelijättärenä.
Bogarde teki näyttämödebyyttinsä vuonna 1939 lontoolaisessa Q Theatressa. Toinen maailmansota vei Bogarden mukaan taisteluihin, joissa hän ansaitsi muutamia mitaleja ja saavutti lopulta majurin arvon. Hän palasi sodan jälkeen näyttelemään. Hänen elokuvadebyyttinsä oli elokuvassa Dancing with Crime (1947). Kuuluisaksi Bogarde tuli lopulta komediallisesta elokuvasarjasta, jossa hän esitti tohtori Simon Sparrow’ta (mm. Doctor in the House, 1954).
1960-luvulla Bogarde siirtyi kaupallisista elokuvista niin kutsuttuihin taide-elokuviin. Vuonna 1961 hänet nähtiin kohuelokuvassa Uhattu. Elokuvan aihepiiri, homoseksuaalisuus, vieraannutti Bogarden entisiä ihailijoita näyttelijästä. Näyttelijä teki vielä ennen lopullista eläköitymistään runsaasti kehutun roolisuorituksen elokuvassa Daddy Nostalgie (1990). Sekin oli hänen ensimmäinen elokuvatyönsä yli kymmeneen vuoteen.
Bogarde sai elinaikanaan Sir-arvonimen (1992) ja muun muassa kaksi Bafta-palkintoa.
Valikoitu filmografia

Kvartetti (Quartet, 1948)
Sininen lyhty (The Blue Lamp, 1950)
Kyseessä oleva nainen (The Woman in Question, 1950)
Kiristäjä (Blackmailed, 1951)
Yöpommittajat ("Appointment in London", 1953)
Leivottiin lääkäri (Doctor in the House, 1954)
Lääkäri merellä (Doctor at Sea, 1955)
Espanjalainen puutarhuri (The Spanish Gardener, 1956)
Kaksi kaupunkia (A Tale of Two Cities, 1958)
Rakkauden unelma (Song Without End, 1960) – Franz Liszt
Uhattu (Victim, 1961)
Kapinalliset merellä (H.M.S. Defiant, 1962)
Suuri voitto (I Could Go on Singing, 1963)
Palvelija (The Servant, 1963)
Modesty Blaise – pistävä perhonen (Modesty Blaise, 1966)
Kuolema Venetsiassa (Morte a Venezia / Death in Venice, 1971)
Yöportieri (Il Portiere di notte / The Night Porter, 1974)
Yksi silta liikaa (A Bridge Too Far, 1977)
Daddy Nostalgie (1990)
Aiheesta muualla

Kuvia tai muita tiedostoja aiheesta Dirk Bogarde Wikimedia Commonsissa
Dil Dhadakne Do

| Dil Dhadakne Do |
| --- | --- |

Ohjaaja:  Zoya Akhtar
Käsikirjoittaja:  Reema Kagti Zoya Akhtar
Tuottaja:  Ritesh Sidhwani Farhan Akhtar
Säveltäjä:  Shankar-Ehsaan-Loy
Kuvaaja:  Carlos Catalan
Leikkaaja:  Anand Subaya Manan Mehta
Pääosat:  Anil Kapoor Shefali Shah Priyanka Chopra Ranveer Singh Anushka Sharma Farhan Akhtar
Valmistustiedot
Valmistusmaa:  Intia
Tuotantoyhtiö:  Excel Entertainment
Levittäjä:  Eros International Netflix
Ensi-ilta:  5. kesäkuuta 2015
Kesto:  173 min
Alkuperäiskieli:  hindi
Aiheesta muualla
IMDb 
AllMovie
Infobox OKNimi-testi OK: 
Dil Dhadakne Do (suom. ”Anna sydämen lyödä”) on vuonna 2015 ensi-iltansa saanut intialainen hindinkielinen draamakomediaelokuva, jonka on ohjannut Zoya Akhtar. Pääosia näyttelevät Anil Kapoor, Shefali Shah, Priyanka Chopra, Ranveer Singh, Anushka Sharma ja Farhan Akhtar. Elokuva kertoo Mehran perheestä, joka lähtee risteilylle juhlimaan vanhempien 30. hääpäivää.
Näyttelijät

| 0 | 1 | 2 |
| --- | --- | --- |
|  Anil Kapoor  | … |  Kamal Mehra   |
|  Shefali Shah  | … |  Neelam Mehra   |
|  Priyanka Chopra  | … |  Ayesha Mehra-Sangha   |
|  Ranveer Singh  | … |  Kabir Mehra   |
|  Anushka Sharma  | … |  Farah Ali   |
|  Farhan Akhtar  | … |  Sunny Gill   |
|  Aamir Khan  | … |  Pluto Mehra/kertoja   |
|  Rahul Bose  | … |  Manav Sangha   |
|  Zarina Wahab  | … |  Smita Sangha   |
|  Vikrant Massey  | … |  Rana Khanna   |
|  Ridhima Sud  | … |  Noorie Sood   |
|  Pawan Chopra  | … |  Prem Mehra   |
|  Ayesha Raza Mishra  | … |  Indu Mehra   |
|  Parmeet Sethi  | … |  Lalit Sood   |
|  Dolly Minhas  | … |  Naina Sood   |
|  Manoj Pahwa  | … |  Vinod Khanna   |
|  Preeti Mamgain  | … |  Vandana Khanna   |
|  Shireesh Sharma  | … |  Jamaal Hashmi   |
|  Divya Seth  | … |  Saira Hashmi   |
|  Ikhlaque Khan  | … |  Amrish Gill   |
|  Vandana Sajnani  | … |  Anju Chopra   |
|  Sarah Hashmi  | … |  Divya Mehra   |
|  Khushi Dubey  | … |  Putlu Mehra   |
|  Ivan Sylvester Rodrigues  | … |  Dharmapala Sr.   |
Soundtrack

Kaikki sanat Javed Akhtar, kaikki sävellykset Shankar-Ehsaan-Loy.
|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | ”Dil Dhadakne Do” | Priyanka Chopra, Farhan Akhtar | 3.48 |  |  |  |  |  |  |
| 2. | ”Pehli Baar” | Sukriti Kakar, Siddharth Mahadevan | 4.23 |  |  |  |  |  |  |
| 3. | ”Gallan Goodiyaan” | Shankar Mahadevan, Yashita Sharma, Manish Kumar Tipu, Farhan Akhtar, Sukhwinder Singh | 4.56 |  |  |  |  |  |  |
| 4. | ”Girls Like To Swing” | Sunidhi Chauhan | 4.03 |  |  |  |  |  |  |
| 5. | ”Phir Bhi Yeh Zindagi” | Farhan Akhtar, Vishal Dadlani, Divya Kumar, Alyssa Mendonsa | 4.27 |  |  |  |  |  |  |
|  |  |  | 21.37 |  |  |  |  |  |  |
Aiheesta muualla

Dil Dhadakne Do Internet Movie Databasessa (englanniksi)
Dil Dhadakne Do AllMoviessa. (englanniksi)
Dil Chahta Hai

| Dil Chahta Hai |
| --- | --- |

Ohjaaja:  Farhan Akhtar
Käsikirjoittaja:  Farhan Akhtar
Tuottaja:  Ritesh Sidhwani Farhan Akhtar
Säveltäjä:  Shankar-Ehsaan-Loy
Kuvaaja:  Ravi K. Chandran
Leikkaaja:  A. Sreekar Prasad
Koreografi:  Farah Khan
Pääosat:  Aamir Khan Saif Ali Khan Akshaye Khanna Preity Zinta Sonali Kulkarni Dimple Kapadia
Valmistustiedot
Valmistusmaa:  Intia
Tuotantoyhtiö:  Excel Entertainment
Levittäjä:  Excel Entertainment Netflix
Ensi-ilta:  10. elokuuta 2001
Kesto:  185 min
Alkuperäiskieli:  hindi
Aiheesta muualla
IMDb 
AllMovie
Infobox OKNimi-testi OK: 
Dil Chahta Hai (suomeksi ”Sydän haluaa”) on vuonna 2001 ensi-iltansa saanut intialainen hindinkielinen draamakomediaelokuva. Se on Farhan Akhtarin ensimmäinen ohjaus ja käsikirjoitus. Pääosia näyttelevät Aamir Khan, Saif Ali Khan, Akshaye Khanna, Preity Zinta, Sonali Kulkarni ja Dimple Kapadia. Elokuva sijoittuu nykypäivän urbaaniin Mumbaihin ja Sydneyyn, ja se keskittyy kolmen yliopistosta valmistuneen ystävän merkittävään siirtymäkauteen romanttisessa elämässään.
Elokuva voitti useita palkintoja, mukaan lukien parhaan hindinkielisen elokuvan National Film Awards -palkinto ja seitsemän Filmfare Awards -palkintoa.
Näyttelijät

| 0 | 1 | 2 |
| --- | --- | --- |
|  Aamir Khan  | … |  Akash Malhotra   |
|  Saif Ali Khan  | … |  Sameer Mulchandani   |
|  Akshaye Khanna  | … |  Siddharth ”Sid” Sinha   |
|  Preity Zinta  | … |  Shalini    |
|  Sonali Kulkarni  | … |  Pooja   |
|  Dimple Kapadia  | … |  Tara Jaiswal   |
|  Ayub Khan  | … |  Rohit    |
|  Rajat Kapoor  | … |  Mahesh   |
|  Suchitra Pillai  | … |  Priya   |
|  Samantha Treymane  | … |  Deepa    |
|  Asad Dadarkar  | … |  Subodh   |
|  Suhasini Mulay  | … |  Sidin äiti   |
Soundtrack

Kaikki sanat Javed Akhtar, kaikki sävellykset Shankar-Ehsaan-Loy.
|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | ”Dil Chahta Hai” | Shankar Mahadevan, Clinton Cerejo | 5.11 |  |  |  |  |  |  |
| 2. | ”Jaane Kyon” | Udit Narayan, Alka Yagnik, Caralisa Monteiro | 4.49 |  |  |  |  |  |  |
| 3. | ”Woh Ladki Hai Kahan” | Shaan, Kavita Krishnamurthy | 5.06 |  |  |  |  |  |  |
| 4. | ”Kaisi Hai Yeh Ruth” | Srinivas | 5.29 |  |  |  |  |  |  |
| 5. | ”Koi Kahe Kehta Rahe” | Shankar Mahadevan, Shaan, KK | 5.46 |  |  |  |  |  |  |
| 6. | ”Akash’s Love Theme” | Michael Harvey | 2.10 |  |  |  |  |  |  |
| 7. | ”Tanhayee” | Sonu Nigam | 6.10 |  |  |  |  |  |  |
| 8. | ”Dil Chahta Hai” (Reprise)  | Shankar Mahadevan, Clinton Cerejo | 4.18 |  |  |  |  |  |  |
| 9. | ”Rocking Goa” | kuoro | 2.06 |  |  |  |  |  |  |
Aiheesta muualla

Dil Chahta Hai Internet Movie Databasessa (englanniksi)
Dil Chahta Hai AllMoviessa. (englanniksi)
Dirk Bauermann

| Dirk Bauermann |
| --- | --- |

Henkilötiedot
Koko nimi:  Dirk Bauermann
Syntynyt: 10. joulukuuta 1957 (ikä 66) Oberhausen, Saksa
Kansalaisuus:   Saksa
Koripalloilija
Pelaajaura
Seurajoukkueet
1975–1981:   BBC Krefeld
Valmennusura
1986–1988 1988–1989 1989–1998 1994 1998–1999 1999–2000 2000–2001 2001 2001–2008 2003–2011 2010–2012 2013 2013–2014 2014–2015 2015–2017 2020–:   Kalifornian yliopisto (apuv.)  Giants Leverkusen (apuv.)  Giants Leverkusen  Saksa  Base Oostende  Apollon Patras BC  Brandt Hagen  Dafni BC  Brose Baskets  Saksa  FC Bayern München  BC Lietuvos Rytas  Puola  BK Krasnyi Oktjabr  Iran  Tunisia
| Mitalit> Miesten koripallo.Maa:   Saksa.EM-kilpailut  | Mitalit> Miesten koripallo.Maa:   Saksa.EM-kilpailut  | Mitalit> Miesten koripallo.Maa:   Saksa.EM-kilpailut  | Miesten koripallo> Maa:   Saksa. |
| --- | --- | --- | --- |
|  Hopeaa | Serbia ja Montenegro 2005 |  |  |
Maa:   Iran
| AM-kilpailut  | AM-kilpailut  | AM-kilpailut  |  |
|  Pronssia | Kiina 2015 |  |  |
Dirk Bauermann (s. 10. joulukuuta 1957 Oberhausen) on saksalainen koripallovalmentaja.
Ura

Bauermann pelasi koripalloa aluesarjoissa BBC Krefeldin joukkueessa vuosina 1975–1981. Vuonna 1982 hän aloitti valmentamaan Krefeldin juniorijoukkueita. Tämän jälkeen Bauermann siirtyi apuvalmentajaksi Kalifornian valtionyliopistoon, jossa hän toimi kahden kauden ajan. Sen jälkeen hän muutti takaisin Saksaan ja siirtyi Bayer Giants Leverkusenin apuvalmentajaksi.
Bauermann aloitti päävalmentajana kotimaansa Bayer Giants Leverkusenissa. Hän voitti joukkueensa kanssa seitsemän Saksan mestaruutta, jonka jälkeen hän siirtyi alankomaalaiseen Base Oostendeen. Bauermannin seuraava seura oli Dafni BC, josta hän lähti seurapresidentin uhattua häntä aseella. Vuonna 2001 hän siirtyi Brose Basketsiin, jossa hän voitti uudestaan Saksan mestaruuden. Vuodesta 2003 lähtien Bauermann on toiminut Saksan koripallomaajoukkueen päävalmentajana. Vuoden 2005 EM-kisoissa hän valmensi joukkueensa hopealle. Kesällä 2010 Bauermann aloitti myös FC Bayern Münchenin päävalmentajana.
Aiheesta muualla

Kuvia tai muita tiedostoja aiheesta Dirk Bauermann Wikimedia Commonsissa
Saksan joukkue – Koripallon EM-kilpailut 2005
4 Demirel |
5 Garrett |
6 Greene |
7 Pešić |
8 Wucherer |
9 Roller |
10 Nikagbatse |
11 Schultze |
12 Arigbabu |
13 Femerling |
14 Nowitzki |
15 Maras |
Valmentaja Bauermann
David Verburg

| Mitalit | Mitalit | Mitalit |  |
| --- | --- | --- | --- |
|  David Verburg vuoden 2013 MM-kilpailuissa  |  David Verburg vuoden 2013 MM-kilpailuissa  |  David Verburg vuoden 2013 MM-kilpailuissa  |  |
Maa:  Yhdysvallat
Miesten pikajuoksu
|  Olympialaiset  |  Olympialaiset  |  Olympialaiset  |  |
|  Kultaa | Rio 2016 | 4 × 400 metriä |  |
| MM-kilpailut  | MM-kilpailut  | MM-kilpailut  |  |
|  Kultaa | Moskova 2013 | 4×400 metriä |  |
|  Kultaa | Peking 2015 | 4×400 metriä |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Sopot 2014 | 4×400 metriä |  |
David Verburg (s. 14. toukokuuta 1991 Lynchburg, Virginia) on yhdysvaltalainen pikajuoksija, joka kilpailee 400 metrillä. 168 senttimetriä pitkä Verburg on saavuttanut suurimman menestyksensä 4×400 metrin viesteistä.
Verburg saavutti kultaa vuoden 2013 MM-kilpailuista Moskovasta 4×400 metrin viestistä juosten alkuerissä ja finaalissa. Seuraavana vuonna hän oli mukana saavuttamassa kultaa sisäratojen MM-kilpailuista Sopotista samalta matkalta ja sijoittui lisäksi neljänneksi 400 metrillä. Hän voitti pitkän viestin maailmanmestaruuden jälleen Pekingin MM-kilpailuissa 2015. Samojen kisojen 400 metrillä hän karsiutui välierissä. Hän juoksi Rio de Janeiron olympialaisissa 2016 4 × 400 metrin viestin alkuerissä. Loppukilpailussa Yhdysvallat voitti toisella kokoonpanolla kultaa. 400 metrillä hän karsiutui välierissä.
Vuonna 2010 Verburg voitti nuorten maailmanmestaruuden pitkässä viestissä. Hän on ollut mukana voittamassa IAAF World Relayseja 2014, 2016 ja 2017. Hän voitti Yhdysvaltojen-mestaruuden 400 metrillä 2015.
Ennätykset

Ulkoradoilla
400 metriä: 44,41 (Eugene 2015)
Sisäradoilla
400 metriä: 45,62 (Albuquerque 2014)
Lähteet ja huomautukset

↑  juoksi vain alkuerissä
1 2  http://www.usatf.org/Athlete-Bios/David-Verburg.aspx (Arkistoitu – Internet Archive)
1 2  Athletics - David VERBURG the-sports.org. Viitattu 12.10.2015. (englanniksi)
1 2 3  David Verburg USA tilastopaja.net. Viitattu 29.4.2017. (englanniksi)[vanhentunut linkki]
1 2  David Verburg Kansainvälinen yleisurheiluliitto. (englanniksi)
David Vara

| David Vara> Henkilötiedot |
| --- | --- |
Syntynyt: 1993
Kansalaisuus:   Espanja
Kyokushin-ottelija
Pituus:  168 cm
Paino:  70 kg
Painoluokka:  Kevytsarja
Seura(t):  Antarai Dojo
Vyöarvo:  1. dan
| Mitalit> Maa:   Espanja.Miesten kyokushin.Espanjan Open  | Mitalit> Maa:   Espanja.Miesten kyokushin.Espanjan Open  | Mitalit> Maa:   Espanja.Miesten kyokushin.Espanjan Open  | Maa:   Espanja> Miesten kyokushin. |
| --- | --- | --- | --- |
|  Hopeaa | Badalona 2014 | -70 kg |  |
|  Pronssia | Badalona 2015 | -70 kg |  |
| Copa Águilas  | Copa Águilas  | Copa Águilas  |  |
|  Kultaa | Murcia 2014 | -70 kg |  |
| Lyon Open  | Lyon Open  | Lyon Open  |  |
|  Hopeaa | Lyon 2015 | -70 kg |  |
David Vara (s. 1993) on espanjalainen karateka. Hän sijoittui Kyokushinissa parhaimmillaan viidenneksi Euroopan Openissa.
Kilpaura

Toukokuussa 2014 Vara oli mukana Bulgarian EM-kilpailuissa. Hänen turnaus päättyi ensimmäiselle kierrokselle hävittyään Tomasz Stasciukille.
Lokakuussa Vara saavutti Águilas Cupin mestaruuden voitettuaan loppuottelussa Samuel Quesadan. Maaliskuussa sen sijaan Vara saavutti hopeaa Espanjan Openissa, hävittyään loppuottelussa Andrei Kotoville.
Helmikuussa 2015 Vara saavutti pronssia Espanjan Openissa. Maaliskuussa hän saavutti vielä Lyon Openissa hopeaa hävittyään loppuottelussa maanmiehelleen Albert Reyesille. Toukokuussa Vara oli mukana Saksan EM-kilpailussa, jossa hän sijoittui kuudenneksi. Hän voitti avauskierroksella Miroslav Rybarin ja toisella kierroksella Vsevolod Vsevolodovin. Tämän jälkeen Vara kohtasi puolivälierissä Guillaume Gründler, jolla hän hävisi tuomariäänin.
Maaliskuussa 2017 Vara oli mukana Espanjan Openissa. Hän ei saavuttanut isompaa menestystä, mutta vastasi turnauksen nopeimmasta tyrmäyksestä. Toukokuussa Vara sijoittui Ranskan EM-kilpailussa yhdeksänneksi. Hän voitti avauskierroksella Ali Bekseitovin, toisella kierroksella François-Xavier Marinellin, kunnes hävisi puolivälierässä Alim Junusoville. Vara oli mukana vielä marraskuussa avoimensarjan EM-kilpailussa, Romaniassa. Tällä kertaa hänen turnaus päättyi avauskierroksella.
Joulukuussa 2023 Vara sijoittui viidenneksi EM-kilpailun avoimessapainoluokassa.
EM-sijoitukset

| Paikka | Päivä | Sijoitus |
| --- | --- | --- |
|  Bulgaria | 18.5.2014 | ? |
|  Saksa | ?.5.2015 | 6. |
|  Ranska | 21.5.2017 | 9. |
|  Romania | 26.11.2017 | ? |
|  Puola | 10.12.2023 | 5. |
Doris von Schönthan

Doris von Schönthan, Zander & Labischin valokuva vuodelta 1927, kulttuurilehti Der Querschnitt.
Doris von Schönthan, syntyjään Maria-Dorothea Ehemann (1905 Worms- 1961 Pariisi) tunnettu myös monella muulla nimellä kuten Maria-Dorothea von Salomon-Schönthan ja Dorinde oli saksalainen malli, journalisti ja valokuvaaja. Weimarin tasavallan aikana hän oli julkisuuden henkilö ja tunnettu 1920-luvun boheemi. Hän oli myös aktiivinen kansallissosialismin vastustaja ja toimimyös Ranskan vastarintaliikkeen jäsenenä.